Reedel alanud turniiri teise päeva jõudis 49-st alustanust 13 mängijat. Liidripositsiooni hoidis Kelly Limonova, Tõnul oli keskmine stäkk. Esimesed mängutunnid olid takused, kaart ei käinud ning finaallauda jõudis Tõnu chiplooserina.Seal kaardisurm jätkus ja halvimas seisus oli tal järgi ainult ühe ringi pimedate ja antede jagu chippe! Visa mängumehena ei vandunud Tõnu siiski alla ning mullimänguks oli ta saavutanud konkurentsivõimalise stäki. Kõige valusamalt sai seda tunda valitsev Eesti meister Henri Käsper, kes langes võistlusest "mullil" just Kõivu käe läbi.